Bir bax (Şair Məmmədhüseyn)
Dərdindən dəliyəm, mürvətin olsun,
Eşqini qəlbindən yaz, yana bir bax.
Şeyda bülbüllər də gül fərağında,
Ətirli bir bahar, ya ana, bir bax.

Düşmür dildən o gül yanağın adı,
Lalənin çöhrəsi yanağındadı.
Gedərmi ağzımdan yanağın dadı,
Açılmış hüsnündə yaz, ana, bir bax.

Cilvələnib çıxıb gülşən seyrinə,
Yarsız cənnət olsun onun seyri nə?
Məmmədhüseyni xub salıbdı sehrinə,
Yaraşır al-əlvan ya ona, bir bax.
XIX əsrin təcnisləri